Grafendof területe a régészeti leletek tanúsága szerint már az újkőkorban is lakott volt. A régió az ókorban i.e 15-ig Noricum kelta királyságához, utána a Római Birodalomhoz tartozott. Egyes leletek egy kisebb település létére utalnak. A népvándorlás végén szlávok települtek meg a térségben, majd a 8. század végén Nagy Károly csatolta a birodalmához. A honfoglaló magyarok megszállták Kelet-Stájerországot és a helyi népesség elmenekült; csak azután tértek vissza, amikor III. Henrik császár visszafoglalta a régiót.